Yang Hao. Yang Hao () (1983-yil 19-avgustda tugʻilgan) — Xitoylik professional futbolchisi, hozirda Xitoyning birinchi ligasi vakili „Shaanxi Changʻan Athletic“ klubida markaziy yarim himoyachi sifatida oʻynaydi. Klubdagi faoliyati. Yang Hao futbolchilik faoliyatini 2001-yilgi liga mavsumida yoshlar akademiyasini tamomlagandan soʻng Beijing Guoan bilan boshlagan. Keyingi mavsumda u asta-sekin Beijingda hujumkor yarim himoyachi sifatida oʻzini namoyon qilgan. Biroq, u 2004-yilgi liga mavsumigacha 19 ta liga oʻyinida oʻynaganidan soʻng, asosiy tarkibga kirishga qiynalgan. Uning jamoadagi maydonga tushish foizi 2005-yilgi liga mavsumi boshida Shen Xiangfu klubning yangi bosh murabbiyi etib tayinlanganidan soʻng kamayagan. 2007-yilgi liga mavsumi boshida Li Jang-Su tanishtirilgandan keyingina Yang Beijing jamoasining asosiy oʻyinchisiga aylana boshlagan va u 2009-yilgi liga mavsumida jamoaning markaziy himoyasida joylashgan holda jamoa chempionligi uchun yordam bergan. 2011-yilning yanvarida Yang Super ligaga yangi koʻtarilgan „Guangzhou Evergrand“ga erkin agent sifatida qoʻshilgan. 2011-yilning 2-aprelida u klubdagi debyutini Dalian Shidega qarshi o‘yinda (1:0) o‘tkazgan. 2011-yilgi mavsum davomida u Guangzhou klubining liga chempionligini qoʻlga kiritishiga yordam bergan. Ammo, Yang klub uchun doim maydonga tushavermagan. Yang 2012-yilgi mavsum oldidan Guizhou Renhega qoʻshilishga qaror qilgan. 2014-yilning 8-iyulida Yang Xitoy Superligasining boshqa jamoasi „Jiangsu Sainty“ga o‘tgan. U klubdagi debyutini 2014-yilning 19-iyulida Guangzhou R&Fga qarshi o‘yinda (3:2) o‘tkazgan. U 2016-yilning oxirida, shartnomasi tugaganidan keyin „Jiangsu“ni tark etgan. Yang 2017-yil iyul oyida Xitoyning 2-liga jamoasi „Shaanxi Changʻan Athletic“ bilan shartnoma imzolagan. Xalqaro faoliyati. Yang terma jamoasidagi debyutini 2009-yil 1-iyun kuni Eronga qarshi o‘rtoqlik o‘yinida o‘tkazgan. Oʻyinda Xitoy terma jamoasi 1:0 hisobida g‘alaba qozongan. U yana bir nechta oʻrtoqlik oʻyinlarida maydonga tushgan va tezda terma jamoaning asosoiy oʻyinchisiga aylangan va hatto 2009-yilning 18-iyulida Falastinga qarshi oʻyinda (3:1) birinchi golini urgan. Keyin xitoylik murabbiy Gao Xongbo Yang Xitoyning barcha muhim oʻyinlarida asosiy tarkibda oʻynay olishiga ishonch hosil qiladi va uni 2010-yilgi Sharqiy Osiyo futbol chempionatida gʻolib chiqqan tarkibga kiritadi. Yutuqlar. Klub. Beijing Guoan Guangzhou Evergrand Guizhou Renhe Jiangsu Sainty Shahsiy yutuqlar. Xitoy terma jamoasi